GiliGold/VAD_KnessetCorpus huggingface dataset:
דודו כהן:
 אני בעצם הרגולטור לצורך העניין
דודו כהן:
 אני כמובן מסתייע במשרד התקשורת
דודו כהן:
 אני חלק ממשרד התקשורת
דודו כהן:
 צריך להבין, ההשפעה של משרד התקשורת היא מאוד מהותית ומשמעותית במיוחד לאור המצב שבכלל אין לי יכולת כרגע להטיל עיצומים כספיים
דודו כהן:
 כמובן שמשרד התקשורת יחד איתי, אני חלק מהמשרד, לוחצים את החברות אבל בסופו של דבר הסמכות הפורמלית היא של ראש המינהל האזרחי, קמ"ט תקשורת
דודו כהן:
 זה הסטטוס
אלעד מלכא:
אחרי שזה נאמר, משרד התקשורת בהחלט רואה בזה אחריות של משרד התקשורת לוודא שתהיה שם קליטה
הר מלך:
אוקיי, תודה
הר מלך:
      יושב פה עוזר ותיק שבעזרת השם מתמודד על הרשות המקומית ביישוב קדומים
הר מלך:
 הוא סיפר לי שהוא כתב, עוד מעט הוא ידבר על זה, מכתב לפני תשע שנים, ותשע שנים, לפחות זה אנחנו יודעים להגיד בוודאות, לא קרה שום דבר
הר מלך:
 עולם כמנהגו נוהג והחיים של תושבי יהודה ושומרון בסכנה מתמדת
הר מלך:
 אני מאוד שמחה על זה שיש מגמה ושינוי, אבל תסבירו לי איך זה יכול להיות
דודו כהן:
אני לא יכול לענות לך באופן ספציפי על קדומים
הר מלך:
לא קדומים
הר מלך:
 אנחנו יודעים שהמציאות היא בכל יהודה ושומרון
דודו כהן:
המציאות היא בכל יהודה ושומרון
דודו כהן:
 אני אומר שהבעיה המרכזית היא כשל שוק שיש מבחינת החברות, ולא היה לנו אמצעים
דודו כהן:
 עד רגע זה בעצם אין לנו אמצעים
דודו כהן:
 אנחנו רק יכולים לפנות לחברות, לעשות איתם דיונים איטיים, ללחוץ אותם, לדרוש מהם
שמעון סולומון:
אני שומע כאן פתרון ובסוף אין פה סגירת נקודה
שמעון סולומון:
 בסוף אני מבין, אם הבסיס שלי הוא התרנים של צה"ל, ואם אני מבין שבנקודות מסוימות יש צורך בחיזוק הנדסי כזה או אחר, למה הדבר הזה לא קורה? בסוף יש פה חיי אדם
שמעון סולומון:
 גם חיי אדם בהקשר הביטחוני, גם חיי אדם בהקשר הבטיחותי
שמעון סולומון:
 יש למישהו בצה"ל איזשהו הסבר למה אי אפשר לתת יד חופשית לכל החברות לעלות על התרנים האלה? יד חופשית, הכוונה היא בצורה מסודרת
דודו כהן:
אני לא הכתובת
שמעון סולומון:
יש פה את צה"ל
דודו כהן:
פה נציגי המינהל האזרחי
הר מלך:
למינהל יש יכולת לאכוף את חברות הסלולר?
דודו כהן:
בדיוק על זה דיברנו
דודו כהן:
 דיברנו על העניין של צו העיצומים
דודו כהן:
 את יודעת מה יכולת האכיפה שלנו היום? זה לשלול להם את הרישיון
דודו כהן:
 אני אומר לך שאם יעשו את זה, הם יקבלו את זה בשמחה רבה
שמעון סולומון:
דודו, מי אחראי היום בצה"ל על סוגיית התרנים?
דודו כהן:
יש כמה גורמים
דודו כהן:
 זה לא גורם אחד
דודו כהן:
 יש מפקד קשר פיקודי של הפיקוד
שמעון סולומון:
האם אתה יכול להגיע לשיח איתו עם המיפוי שיש לך?
דודו כהן:
אני כל הזמן בשיח איתו
שמעון סולומון:
אני מנסה להבין ואני לא יורד לסוף דעתך בהקשר הזה
שמעון סולומון:
 מצד אחד יש לך רצון גדול לפתור את הבעיה
שמעון סולומון:
 אתה מבין את הבעיה
שמעון סולומון:
 הציגו כאן משרד התקשורת בדיוק את הנקודה
שמעון סולומון:
 למה אי אפשר פה לעשות איזשהו חיבור ולסגור את העניין?
אלעד מלכא:
אדוני היושב-ראש, אני אומר את זה בצורה עדינה
אלעד מלכא:
 לצערי הרב בתוך צה"ל ומערכת הביטחון אין מספיק הירתמות לאירוע הזה
אלעד מלכא:
 יש להם שתי חברות, אחת נותנת להם שירותים אזרחיים, אחת שירותים צבאיים, אז הם מאפשרים להן לעלות על התרנים שלהם
אלעד מלכא:
 חברה שלישית בחוץ
אלעד מלכא:
 זה אחד
דודו כהן:
וגם לא בכל מקרה
אלעד מלכא:
וגם זה לא תמיד
אלעד מלכא:
 לפעמים הם אומרים, אתה צריך להוכיח לנו שככה וככה וככה
אלעד מלכא:
 הדברים האלה, יש פתרונות אם רוצים
אלעד מלכא:
 לצערי הרב אנחנו במרדף אחרי מערכת הביטחון בהקשר הזה למרות שהיא הגדירה את זה כצורך ביטחוני
אלעד מלכא:
 אנחנו רודפים אחריה במקום שהיא תרדוף אחרינו
אלעד מלכא:
 אנחנו בהחלט נשמח שצה"ל ומשרד הביטחון יפתחו את השערים בכל תורן צבאי, בכל בסיס צבאי
אלעד מלכא:
 כל מקום שהם יקבלו אפשרות, אני לוקח את זה כמשימה כמשרד, לוודא שהחברות יגיעו לשם
מירב בן ארי:
אני יכולה להשלים רק לגבי הכניסה של חברה אחת לתורן להבדיל מחברות אחרות
מירב בן ארי:
 אני לא מכירה שיש כזה פער
מירב בן ארי:
 אני אשמח לדעת אם יש כזה פער, כי עמדת משרד הביטחון לפחות בייעוץ המשפטי, זה שאם חברה אחת עולה, אז כל השאר גם יכולות לעלות
מירב בן ארי:
 אם יש איזשהו פער אנחנו נשמח לדעת
שמעון סולומון:
עוד פעם, לא שמעתי
שמעון סולומון:
 סליחה
מירב בן ארי:
אמרתי שאם תורן צבאי נפתח לחברה אחת שהיא חברה אזרחית, אנחנו בעד לפתוח את זה גם לחברות האחרות, כמובן אחרי שהיא חותמת על כתב התחייבות וכו'
אלעד מלכא:
תחת הסכם
אלעד מלכא:
 ברור
אלעד מלכא:
 אני אשמח ברשותך, אדוני היושב-ראש, אם אפשר לבקש שהמינהל האזרחי יעביר למשרד הביטחון רשימה כזאת
שמעון סולומון:
למה אי אפשר לעשות פה איזשהו כינוס קודקודים קטן ולסגור את הפינה הזאת? הרי כולנו מבינים את הצורך
מירב בן ארי:
התרנים הצבאיים למיטב הבנתי לא מספקים פתרון שלם לבעיה
שמעון סולומון:
אני חדש בעניין ואני מנסה לשאול שאלות פשוטות
מירב בן ארי:
התרנים הצבאיים לא מספקים פתרון שלם
שמעון סולומון:
נכון, אבל הם מתחילים את הפתרון
מירב בן ארי:
אולי
מירב בן ארי:
 אני לא אשת מקצוע כזאת
שמעון סולומון:
בסוף, אני מניח שיש פה איזה קילומטראז'
שמעון סולומון:
 אגב, אני מכיר את הדיונים האלה מימיו של מוטי יוגב
שמעון סולומון:
 אני לא מבין איך יכול להיות, אם כל השחקנים כאן מבינים את הצורך, מבינים את הבעיה, יש להם את הפתרונות וזה לא קורה
שמעון סולומון:
 אם אני מבין שהבעיה היא נקודות המיקום של אותם משדרים ולאפשר לכלל החברות להיכנס ונקודת המוצא היא הצבא, אז למה אנחנו לא עושים את הדבר הזה?
דודו כהן:
אדוני היושב-ראש, אני קודם כל רוצה להבהיר נקודה אחת
דודו כהן:
 אתה דיברת על הדיונים שהיו מימיו של מוטי יוגב
שמעון סולומון:
זה מה שאני יודע
שמעון סולומון:
 אני מניח שהיו עוד לפני זה
דודו כהן:
בסדר, אבל אנחנו לא נשארנו באותו מצב
דודו כהן:
 המצב היום הוא הרבה יותר טוב מהמצב שהיה בתקפה של מוטי יוגב
דודו כהן:
 אנחנו גם הקמנו המון אתרים עד אז
דודו כהן:
 עדיין חסרים עשרות של מתקנים ברחבי יהודה ושומרון
דודו כהן:
 צריך גם לקחת בחשבון, זה שטח טופוגרפי קשה
דודו כהן:
 זה לא מישור החוף וזה לא גוש דן
דודו כהן:
 הכול שם קשה מאוד וצריך כמה עשרות של מתקנים
דודו כהן:
 אנחנו בשנים האחרונות הוספנו הרבה מאוד מתקנים
דודו כהן:
 אפשר לתת את הנתונים
דודו כהן:
 אין לי כרגע פה את כל הנתונים אבל אני יכול לתת
שמעון סולומון:
אנחנו נבקש מחבר הכנסת משה טור פז לומר
משה טור פז:
קודם כל בתור מי שנוסע בעיקר בכביש 60, אז אני חייב לומר שהעובדה שאפילו הציר הזה לא מכוסה כמו שצריך מעידה
משה טור פז:
 אם אתה נוסע לנווה דניאל היום ואתה יודע שיש לך בעיקול הזה ועיקול ההוא, ואחר כך אתה ממשיך לגוש עציון ויש לך עוד אחד לכפר עציון
משה טור פז:
 גם בצירים המרכזיים אין היום קליטה מספיקה ואני כבר לא מדבר על אפילו איפה שהיה היום הפיגוע בתקוע בנקודות מסוימות ליד נוקדים, ועוד
משה טור פז:
     אני רוצה לשאול את השאלה הבאה בעיקר למשרד התקשורת
משה טור פז:
 הנחת העבודה מדבריך שאני הבנתי, אלעד, הייתה שאתם תובילו אבל הם בעצם יאפשרו
משה טור פז:
 משרד הביטחון יאפשר
משה טור פז:
 אני מכיר מצה"ל לא מעט טענות שגם המצב הנוכחי מאוד מקשה על תפקוד כוחות בשטח
משה טור פז:
 למה שבעצם משרד הביטחון פה לא יהיה הגורם המוביל והמבצע? מהיכרותי איתו, כשהוא רוצה הוא מבצע מאוד מהר ומאוד חד וצריך להגדיר את זה כמשימה
משה טור פז:
 למה בעצם שהוא לא יהיה המוביל?
שמעון סולומון:
לא בטוח שהוא יתנגד לזה
משה טור פז:
אני שואל
אלעד מלכא:
אני לא מגדיר משימות למשרד הביטחון
משה טור פז:
אבל אנחנו כן
אלעד מלכא:
אני יודע מה האחריות שלנו כמשרד התקשורת לאירוע הזה
אלעד מלכא:
 בכל מקום שתהיה אפשרות לעלות על תורן צבאי, אנחנו נדאג שחברות הסלולר יגיעו לשם
אלעד מלכא:
 זה אנחנו נעשה גם עוד לפני צו העיצומים
משה טור פז:
אז אני שואל לא אתכם, האם יש אפשרות שמשרד הביטחון פה יעשה את הדבר הזה כי זה אינטרס שלו לא פחות ואולי יותר
משה טור פז:
 לא דיברתי על השיפור, אני מדבר על מה שצריך לעשות עכשיו
דודו כהן:
יש לנו מיפוי, אנחנו יודעים מה צריך לעשות
משה טור פז:
מה עוצר אתכם?
שמעון סולומון:
הפעלת העיצומים?
דודו כהן:
בסופו של יום מי שצריך להקים מתקנים זה חברות הסלולר, ושמעת פה את התשובה של נציג האוצר
דודו כהן:
 בסופו של יום הדרישה היא מחברות הסלולר, אז גם כשאתה מאפשר להן, יש להן סדרי עדיפויות שלהן
דודו כהן:
 אם לדוגמה לחברת פלאפון סך, סך הכול לשנת העבודה 2023 יש 30 מתקנים בתוכנית העבודה שלהם בכל ישראל, אז אנחנו באנו ואמרנו, לפחות דורשים 20% באיו"ש
משה טור פז:
תראה, אנחנו בוועדה הזו כשדנו בעבר בסוגיית הקמת גדרות, מכשולים וכו', ראינו שסדרי העדיפויות הם שאלה של החלטה
הר מלך:
בדיוק על זה אני רוצה להתייחס
הר מלך:
 לפני הדיון כאן דיברתי עם מנכ"לית מועצת יש"ע, שירה ליבמן, והיא אמרה לי, זה בכלל לא הסיפור
הר מלך:
 היא אמרה לי, תדעי לך, החברות, זה רווחי להן
הר מלך:
 הן רוצות
הר מלך:
 הם אומרים שפשוט מי שמונע מהם זה המינהל האזרחי
הר מלך:
 היא אומרת, אני מוכנה להביא את החברות שהן מעוניינות
הר מלך:
 זה לא הבעיה של החברות
דודו כהן:
אני אומר לך, חברת הכנסת לימור, המינהל האזרחי לא מונע
דודו כהן:
 בדיוק הפוך
דודו כהן:
 אני נפגשתי גם עם שירה
דודו כהן:
 אנחנו מכירים
דודו כהן:
 הצגנו לה את הנתונים ואני מוכן, אגב, לכל אתגר כזה שהחברות אכן יבואו
דודו כהן:
 אלעד תיאר פה מצב - - -
אלעד מלכא:
כל דבר כזה, אני אשמח לדעת ממנו, מקום שהמינהל האזרחי מעכב
אלעד מלכא:
 בחלק מהמקומות יש לנו יכולת לדחוף שם יותר
אלעד מלכא:
 דודו עושה עבודה
אלעד מלכא:
 ככל שאני מכיר בחצי שנה האחרונה, הוא עושה עבודה מאוד טובה שם
אלעד מלכא:
 אם יש שם איזשהו מקום שיש חברה שרוצה והברקס הוא המינהל האזרחי, אנחנו נשמח לשמוע
שמעון סולומון:
      תציג את עצמך
עוזאל ותיק:
עוזאל ותיק מקדומים
עוזאל ותיק:
 אני בעצם המשתמש
עוזאל ותיק:
 אני הלקוח
עוזאל ותיק:
 20 שנה אני נוסע לירושלים כל יום לעבודה וחזרה, מכיר את הכבישים ביהודה ושומרון מצוין
עוזאל ותיק:
 אני רגע מקריא קטנים ממכתב שכתבתי לוועדה
עוזאל ותיק:
 "ראשית, שמחתי לשמוע שהחלטתם להרים את הכפפה ושאתם יוזמים קריאה לטיפול בבעיות חוסר הקליטה הסלולרית ביהודה ושומרון שמשבשת את שגרת החיים והעבודה למתניידים בכבישי איו"ש
עוזאל ותיק:
 קטעים רבים מידי וארוכים מידי של הכביש הינם ללא קליטה
עוזאל ותיק:
 לא ניתן לבצע בהם שיחות
עוזאל ותיק:
 כמובן שגם הסביבה הביטחונית זה אי נעימות
עוזאל ותיק:
 לצערי לא רק שלא חל שיפור, אלא גם בשנים האחרונות חלה הרעה משמעותית של אזורי הקליטה"
עוזאל ותיק:
 את המכתב הזה כתבתי לוועדה הזו ב-2014, לפני יותר מתשע שנים
עוזאל ותיק:
 מה השתנה? אני נמצא בשטח
עוזאל ותיק:
 מה שהשתנה זה שנהיה יותר גרוע
עוזאל ותיק:
 היום גם ביישובים עצמם, לא רק בדרכים - - -
שמעון סולומון:
על בסיס מה אתה אומר שנהיה יותר גרוע?
עוזאל ותיק:
על בסיס הפלאפון שלי ועל בסיס הפלאפון של אשתי ושל אימא שלי, שלא קולט, והחברים שלנו
עוזאל ותיק:
 היה לנו פיגוע בקדומים לפני שבוע וחצי ובמהלך הפיגוע לא הופתענו אבל נוכחנו שבעיות קליטה הן גם סכנה ביטחונית
עוזאל ותיק:
 דיברו פה קודם על החיילים
עוזאל ותיק:
 חברי כיתת הכוננות שקופצים למקום, אין להם קליטה
עוזאל ותיק:
 אתה לא יכול לתקשר איתם
עוזאל ותיק:
 אני הייתי במוקד היישובי, אין קליטה, כי באזור של המוקד, באזור של הבית שלי אין קליטה, אז גם באירועים ביטחוניים אי אפשר
עוזאל ותיק:
 אני שומע את הדברים, הכול בסדר
עוזאל ותיק:
 בבקשה, אני מתחנן שלא נגיע למצב שעוד תשע שנים נבוא לפה עוד פעם ונדבר על אותם הדברים
שמעון סולומון:
      חבר הכנסת צבי סוכות
צבי ידידיה סוכות:
תודה רבה
צבי ידידיה סוכות:
 קודם כל אני רוצה לספר פה סיפור
צבי ידידיה סוכות:
 ערב פסח 2014, הדס וברוך מזרחי יוצאים מביתם שבעיר מודיעין לכיוון קריית ארבע לליל הסדר עם ההורים
צבי ידידיה סוכות:
 ברוך היה סגן ניצב במשטרה, ראש יחידת הסייבר של משטרת ישראל
צבי ידידיה סוכות:
 איתם ברכב ארבעה מתוך חמשת ילדיהם
צבי ידידיה סוכות:
 ערב פסח בדרך לליל הסדר, משפחה נורמטיבית, רק מה, רבע שעה לפני שהם עברו בנקודה הספציפית הזו, מחבלים ממשוחררי עסקת שליט מבצעים שם ירי על רכבים יהודים שעוברים אחד אחרי השני, מדובר על המחסום מכיוון חוצה יהודה, והם יורים על יהודים
צבי ידידיה סוכות:
 אגב, אחד מהם, אלמוג מזרחי, מקבל היום אות הצטיינות במג"ב, אחד מאלה שנפצעו שם
צבי ידידיה סוכות:
 בכל מקרה לעניינו
צבי ידידיה סוכות:
 רבע שעה קודם מחבלים מתחילים לבצע שם ירי
צבי ידידיה סוכות:
 המחבל בחקירה שלו, כשתפסו אותו הוא אמר שהוא בחר את המקום הספציפי הזה כי הוא ידע שאין שם קליטה סלולרית
שמעון סולומון:
איפה זה?
צבי ידידיה סוכות:
קצת אחרי מחסום חוצה יהודה לכיוון קריית ארבע
צבי ידידיה סוכות:
 רבע שעה לפני שהם עוברים שם מחבלים יורים, והיהודים שנפגעים, כמה וכמה רכבי יהודים שנפגעים שם ומתקשרים למשטרה ולא מצליחים להתקשר עד שהם מגיעים למקום עם קליטה ומתקשרים ומדווחים בעצם שירו עליהם עכשיו במקום מסוים, ועד שזה מגיע, מגיע בסוף ג'יפ צבאי לשטח, אבל בגלל שהקליטה כל כך משובשת, התקשורת לא עברה
צבי ידידיה סוכות:
 הם לא הצליחו להסביר לצבא איפה בדיוק המחבלים, והג'יפ הגיע לחפש את המחבלים, הכול לפני שמשפחת מזרחי עוברת
צבי ידידיה סוכות:
      הג'יפ מגיע ולא מצליח לאתר את המחבלים כי לא הצליחו להסביר לו איפה הם נמצאים
צבי ידידיה סוכות:
 בסופו של דבר משפחת מזרחי עוברת שם, חוטפים 45 קליעים ברכב שלהם
צבי ידידיה סוכות:
 ברוך נרצח במקום
צבי ידידיה סוכות:
 הדס חוטפת שלושה קליעים
צבי ידידיה סוכות:
 הילדים שלהם נשכבים על הרצפה, בנס לא נפגעים, והדס גיבורה, מצליחה לחלץ את הרכב 700 מטר קדימה כשהרגל של ברוך בעלה עדיין על הגז
צבי ידידיה סוכות:
 הדבר הזה, אדוני היושב-ראש, הוא קורה מסיבה אחת, כי לא הייתה שם קליטה, חוץ מכל הסיבות של הטרור שאנחנו כבר מכירים, כי הרי רבע שעה המחבלים חגגו שם, רבע שעה של פיגוע ירי מתמשך, כשהדיווח כבר מגיע לצבא ומגיע למשטרה, ואנחנו מדברים פה על סגן ניצב משטרת ישראל ומשפחה ואלמנות ויתומים, אנשים שעד עכשיו מצולקים מהדבר הזה, וזה קורה בגלל הדבר הזה
צבי ידידיה סוכות:
      גם היום בבוקר אנחנו רואים פיגוע בצומת תקוע, דיברת על זה בהתחלה
צבי ידידיה סוכות:
 יהודי נפצע גם מפיגוע ירי
צבי ידידיה סוכות:
 כל הכביש שם באזור תקוע, יש בו רצף של שיבושי קליטה
צבי ידידיה סוכות:
 דיברו פה על אחרי שאתה נקלע לאירוע עד שאתה תזעיק את המשטרה
צבי ידידיה סוכות:
 אני אומר לך, אדוני היושב-ראש, שרוב הסיפורים ביהודה ושומרון זה עובד הפוך, המחבלים בוחרים הרבה מאוד פעמים דווקא את המקומות שבהם אין קליטה, כי הם יודעים שככה זה עובד, כי הם יזרקו אבנים ויזרקו בקת"בים ועד שמי שחטף יגיע למקום עם קליטה ועד שהוא יגיע למשטרה ועד שהוא ידווח ועד שיצליחו לתקשר, כי גם החיילים משתמשים ברשת הסלולרית כדי להבין לאיפה הם מגיעים
צבי ידידיה סוכות:
 הדבר הזה בסופו של דבר קורה בגלל שאין קליטה במקומות הללו
צבי ידידיה סוכות:
 אגב, זה ברוך מזרחי ומשפחתו, השם יקום דמו
צבי ידידיה סוכות:
 שוב, הדם שלו בעיניי דורש את הדבר הזה, אבל הוא לא היחיד
צבי ידידיה סוכות:
 יש עוד הרבה מאוד סיפורים כאלה
צבי ידידיה סוכות:
      יש כאן, אני חושב, תמימות דעים של כל היושבים מסביב לשולחן וזה דבר נדיר בבית הזה, שהדבר הזה חייב להתבצע ולא כמו שאמרו קודם, כמו בכל מדינת ישראל, כי ביהודה ושומרון יש שוני
צבי ידידיה סוכות:
 ביהודה ושומרון קודם כל יש לנו סכנות ביטחוניות
צבי ידידיה סוכות:
 אנחנו מדברים על מאות אירועים של אירועי פח"ע
צבי ידידיה סוכות:
 יושב פה יגאל להב, ראש מועצת קרני שומרון שלידם זה קורה
צבי ידידיה סוכות:
 יושב פה עוזאל ותיק מקדומים
צבי ידידיה סוכות:
 אנשים נמצאים כאן מכל יהודה ושומרון
צבי ידידיה סוכות:
 אין משפחה ביהודה ושומרון שלא מכירה לפחות מישהו אחד שנפצע באירועי פח"ע האלה, ובסוף הסתבך כי אין קליטה למוקד ואין קליטה למשטרה, ועד שאתה מצליח לספר משהו
צבי ידידיה סוכות:
      למרות שיש כאן הסכמה תמימת דעים, בצה"ל אומרים את זה, בהתיישבות אומרים את זה, מוקדי הביטחון אומרים את זה
צבי ידידיה סוכות:
 יושבים פה הנציגים של המינהל האזרחי
צבי ידידיה סוכות:
 מה שאני שומע כאן בסופו של דבר, שאין סיבה אמיתית שהדבר הזה נתקע
צבי ידידיה סוכות:
 אני יודע לספר לך, אדוני היושב-ראש, שהיום שר האוצר כבר החליט שהוא מקצה לעניין הזה 50 מיליון שקל כדי לקדם תוכנית שתפתור את הדבר הזה
צבי ידידיה סוכות:
      אני פונה מכאן אליכם, מי שזה אצלכם בידיים
צבי ידידיה סוכות:
 הדבר הזה יקרה
צבי ידידיה סוכות:
 דיברתם מקודם, לא עובר, אז זה יקרה בעזרת השם
צבי ידידיה סוכות:
 יושב פה גם יוני
צבי ידידיה סוכות:
 מקדמים את זה
צבי ידידיה סוכות:
 זה אמור לקרות בזמן הקרוב
צבי ידידיה סוכות:
 חברים, אנחנו מתחננים אליכם
צבי ידידיה סוכות:
 בסוף זה חיי אדם הדבר הזה
צבי ידידיה סוכות:
 זה באמת חיי אדם
צבי ידידיה סוכות:
 תסתכלו על ברוך מזרחי
צבי ידידיה סוכות:
 כל ביורוקרטיה שאתם יכולים איכשהו להיתקע בה, בסוף תמיד תזכרו את התמונה של האיש הזה
צבי ידידיה סוכות:
 תזכרו שבסוף כל עיכוב קטן יכול להוביל לעוד משפחת מזרחי, כי אין תירוצים
צבי ידידיה סוכות:
 בסוף אני מקווה ששר האוצר יצליח כן לגרום לזה שהדבר הזה יקרה, וכן, הכסף הזה יגיע והדברים האלה ייבנו, אבל ככל שזה תלוי בכם אנחנו פה מתחננים שהדבר הזה יתבצע
שמעון סולומון:
הדברים החשובים שאמר חבר הכנסת צבי סוכות, בסוף אנחנו בקצה אחראים לחיי אדם ממש
שמעון סולומון:
 זה לא רק איכות חיים כמו שיש לנו בהרבה מקומות, אלא זה ממש חיי אדם, ולכן גם הנקודות שהביא כאן חבר הכנסת צבי סוכות הן מאוד חשובות
שמעון סולומון:
 אני יודע שלדבר הזה יש פתרון וזה נמצא כאן וזה נוכח בשולחן, וזה רק עניין של לשבת על המדוכה ולתת בסוף תשובות
שמעון סולומון:
 בסוף אנחנו מבינים שהעסק הזה לא יושב על כסף
שמעון סולומון:
 זה יושב על החלטה של כל הנוגעים בדבר לבצע את זה והדבר הזה ייצא לאור
שמעון סולומון:
 כפי שאמר גם חבר הכנסת צבי סוכות, גם אנוכי דיברתי עם כל הנוגעים בדבר, גם שר האוצר וגם עם שר התקשורת כדי להבין מה מונע, ואני מבין שהדברים שמונעים הם באמת מזעריים בכדי שאנחנו נזלזל בדבר הזה
שמעון סולומון:
      מאחר ויש לנו פה שני דיונים, אני יודע שאפשר להגיד עוד הרבה דברים, אז ככה רק להגיד בקצרה
שמעון סולומון:
 מייד אחרי הדברים שלך אנחנו נעבור לדיון הבא של התשתיות, רק אני מבקש שזה יהיה קצר
אבי רואה:
אבי רואה, ראש מועצה מקומית שער שומרון
אבי רואה:
 אני תושב יו"ש הרבה שנים, מכיר את המערכות
אבי רואה:
 כמו שאמר פה עוזאל ותיק, כמו שגם היושב-ראש אמר, מאז תקופת מוטי יוגב ושות' הדברים פה נדרשים וכו'
אבי רואה:
 פשוט צריך לצאת מהקופסה
אבי רואה:
 אמרה פה נציגת משרד הביטחון, הייעוץ המשפטי, הגברת מירב
אבי רואה:
 אני חושב שצריך להטיל את המשימה הזאת על משרד הביטחון
אבי רואה:
 שאר החברים, אם זה האוצר ואם זה התקשורת שיצטרפו לעניין הזה
אבי רואה:
 משרד הביטחון כמו שאמר המשנה למנכ"ל פה של משרד התקשורת, כשהוא רוצה לעשות משהו, אז הוא יודע לעשות משהו
אבי רואה:
 הוא יודע לעשות אותו גם נכון
אבי רואה:
 במקרה דנן גם מדובר על ביטחון
אבי רואה:
 מדובר פה על תשתית מצילת חיים
אבי רואה:
 כך צריך להסתכל על זה וזה עניין של משרד הביטחון ביו"ש
אבי רואה:
 ביו"ש מי שאחראי, הריבון הוא אלוף הפיקוד מטעם המדינה/משרד הביטחון
אבי רואה:
 זה הפתרון
אבי רואה:
     נקודה נוספת בקצרה
אבי רואה:
 ביו"ש אין תוכנית אב לתקשורת
אבי רואה:
 יושב פה המשנה למנכ"ל
אבי רואה:
 אם היושב-ראש יטיל או יבקש ממשרד התקשורת להכין תוכנית אב לתקשורת בכל מרחב יו"ש, אז אנחנו לא נדון בנקודה כזו או בנקודה אחרת
אבי רואה:
 אמרה פה הגברת לימור שלא היו שינויים בתשע השנים האחרונות
אבי רואה:
 אני חולק עליה
אבי רואה:
 כמו שאמר פה דודו, היו שינויים לפחות בוואדי חרמיה שזה מקום קריטי
אבי רואה:
 הועמדה שם אנטנה, הושקעו שם לא מעט כספים וכו', אבל זה נקודתית וצריך לעשות משהו הרבה יותר רחב, הרבה יותר מקצועי והרבה יותר ממצה
אבי רואה:
 תודה רבה
שמעון סולומון:
 אני אסכם בסוף הדיון את שני הנושאים האלה
שמעון סולומון:
 אנחנו כרגע נעבור באמת לדיון של סוגיית התשתיות ביו"ש
שמעון סולומון:
 אנחנו רוצים לקבל סקירה
שמעון סולומון:
 מאחר וזה דיון המשך אני לא אפתח ואסביר מה עשינו
שמעון סולומון:
 אנחנו רוצים לקבל למעשה סקירה בנושא הכבישים האדומים ביו"ש
שמעון סולומון:
 בפעם הקודמת היה לנו פה איזושהי סתירה בין הנתונים של המשטרה לבין הנתונים של הרלב"ד לבין הנתונים של הצבא עצמו, אז א', להבין גם האם יש תוכניות פעולה מיידיות שניתן לקיים בכבישים האלו, אותם כבישים אדומים, וגם הסיפור של הוספת תאורה בכלל בכל הכבישים האלה
שמעון סולומון:
 הדבר האחרון זה הסוגיה של תוכנית החומש
שמעון סולומון:
 אנחנו יודעים שיש תוכנית חומש מסודרת
שמעון סולומון:
 איפה אנחנו עומדים בתוך התוכנית הזאת? נשמח לשמוע
שמעון סולומון:
      משרד התחבורה
אבי דרוט:
אבי דרוט, נציג משרד התחבורה
אבי דרוט:
 אנחנו נציג, אני, משרד האוצר מה הסטטוס העתידי שלנו, ונסכם
אבי דרוט:
 תודה
דניאל שוורץ:
שלום, דניאל שוורץ, אגף התקציבים, משרד האוצר
דניאל שוורץ:
 אני אומר שבתוכנית חומש הדרכים הולך להיות השקעה ביהודה ושומרון, מאוד מאסיבית, אגב, בהתאם להמלצת דרגי המקצוע, בהתאם לתוכנית האסטרטגית לדרכים שמשרד התחבורה עמל עליה ותיעדף אותה ודייק אותה במשך הרבה מאוד שנים
דניאל שוורץ:
 כמובן כלולים בה לא מעט כבישים ביהודה ושומרון – משתלות אלפי מנשה, כביש 5066, צומת אריאל, צומת תפוח, אזור היציאה מבית אל באזור רמאללה, צומת חוסן-אלעזר, שער בנימין-צומת המשטרה הבריטית וכו'
שמעון סולומון:
כל מה שאמרת כרגע זה כבישים שהם?
דניאל שוורץ:
מתוקצבים לביצוע כבר במהלך החומש הקרוב
דניאל שוורץ:
 הם בתוך תוכנית החומש
דניאל שוורץ:
 כמובן לא כולם מתוקצבים ישר
דניאל שוורץ:
 יש עוד דברים שצריך לעשות להם הכנות
שמעון סולומון:
זה על פי סדר מסוים של רמת בטיחות נדרשת?
דניאל שוורץ:
לא, כל הכבישים האלה, צריך באופן כללי לתקצב אותם גם להרחבה, גם לשיפוץ על הדרך שעושים לכביש, צרכים תחבורתיים שהם גם בטיחותיים אבל גם תחבורה רגילה, להגיע ממקום למקום שזה גם חשוב
דניאל שוורץ:
      מעבר לזה יש לנו הקצאת תקציב ייעודית בנושא תאורה ביהודה ושומרון בסך 200 מיליון שקל, וכן כבישים שבמשך הרבה מאוד שנים לא טיפלו בהם מכל מיני סיבות והם היו בסטנדרט מאוד נמוך, אז בסיכום התקציבי יש 600 מיליון שקל עבור שיקום של הכבישים האלה במהלך החומש הקרוב
דניאל שוורץ:
     מעבר לזה יש גם כמובן מוקדי סיכון על פי תיעדוף מקצועי של חברת נתיבי ישראל שסופרת תאונות דרכים, גם כמות תאונות דרכים וגם כמות הנפגעים בתאונות דרכים לפי חומרה
דניאל שוורץ:
 יש לא מעט מוקדי סיכון ביהודה ושומרון שעלו בתיעדוף, ולכן חברת נתיבי ישראל תטפל בהם
דניאל שוורץ:
 זה סל ארצי, זה לא רק ביהודה ושומרון
דניאל שוורץ:
 מה שהכי דחוף, כבר עכשיו
דניאל שוורץ:
 מתחילים תכנון
שמעון סולומון:
כמה כבישים אדומים וצמתים אדומות יש?
דניאל שוורץ:
זה לא רק של כביש אדום
דניאל שוורץ:
 כביש 60 הוא כביש נורא ארוך
דניאל שוורץ:
 אנחנו צריכים לדבר על מקטע מסוים
שמעון סולומון:
ככה זה עובד, אגב, גם ברמה ארצית
דניאל שוורץ:
לשנה הקרובה יש חמישה מוקדי סיכון ביהודה ושומרון
שמעון סולומון:
כשאתה אומר מוקדי סיכון, מאיזה בחינה זה?
דניאל שוורץ:
צומת שיש בה בעיה, שיש בה הרבה נפגעים ושיש מה לעשות מבחינה הנדסית שם
דניאל שוורץ:
 זה לא סתם סטטיסטי
דניאל שוורץ:
 יש שם במקרה הרבה תאונות, שיש דרך לשפר מבחינה הנדסית את הצומת כדי להפחית בצורה מאוד דרמטית את כמות הנפגעים
דניאל שוורץ:
 בשנה הקרובה יש חמישה מוקדים ביהודה ושומרון
קריאה:
יש תשע
קריאה:
 המספר העדכני הוא תשע
שמעון סולומון:
יש מספר מוקדים שיש להם בעיה בטיחותית כזו או אחרת
שמעון סולומון:
 כמה כאלה יש בכלל ביו"ש?
טופז פלד שטיינברג:
יש כמעט 15, חלקם זוהו ואושרו לאחרונה והם עכשיו צריכים להתחיל תהליך
טופז פלד שטיינברג:
 הם לא יקרו השנה כי יש פה תהליך של תכנון, כמובן הכול בהתאם לתקציבים מתוך סך הכול כמובן בכל הארץ
טופז פלד שטיינברג:
 נדמה לי שזה בין רבע לשליש ביו"ש, אני לא בטוחה בדיוק במספרים
טופז פלד שטיינברג:
 בסופו של דבר יש את התקצוב הארצי
שמעון סולומון:
ה-15 שאמרת הם רק ביו"ש
טופז פלד שטיינברג:
אני לא מדייקת בהכרח במספר
טופז פלד שטיינברג:
 משהו בין 12 ל-15 נדמה לי שמאושרים כרגע, שהם מתחילים את התהליך
שמעון סולומון:
מה זה המושג "מאושרים"?
טופז פלד שטיינברג:
מאושרים בוועדה
טופז פלד שטיינברג:
 יש ועדה של מוקדי סיכון שבוחנת את כל מה שנאמר פה על מספר התאונות, מאפייני הצומת מבחינה הנדסית ומאפייני המקום, אם יש פוטנציאל תשתיתי
שמעון סולומון:
פעם שעברה ראינו שיש פער בנתונים בין מה שהמרחב האזרחי יודע לבין מה שהמשטרה אומרת לבין מה שהמינהל האזרחי אומר
שמעון סולומון:
 איך את קובעת שזה 15?
טופז פלד שטיינברג:
קודם כל זה לא אני
שמעון סולומון:
לא את, מי שקובע
טופז פלד שטיינברג:
בשביל הפער הזה חושב לפני כמה שנים פקטור מסוים על בסיס כל הנתונים, השוואה בין נתוני יו"ש לנתונים הכלל-ארציים והפוטנציאל לצערנו שיש, ויש פקטור מסוים שמיושם על יו"ש
טופז פלד שטיינברג:
 לאחרונה בעקבות הבנה שיש עוד נתונים שכנראה אפשר לקבל, אז יש כרגע דיונים על קבלת נתונים נוספים ככל שיש, משטרה, אולי אפילו צבא, וזה איזשהו תהליך כרגע
טופז פלד שטיינברג:
 ככל שהנתונים האלה, ניתן לטייב אותם, אז הפקטור יתעדכן בהתאם
עוזאל ותיק:
אתם משקללים גם את הערבים או רק את היהודים?
טופז פלד שטיינברג:
כל המידע שיש ושוקלל בפנים
שמעון סולומון:
הייתה לי שיחה מקדימה עם הרלב"ד והם משקללים גם את הנוסעים הערבים, אבל שהם קורים במרחב האזרחי של שטחי C
קריאה:
כן, נכון מאוד
שמעון סולומון:
 רק כדי לסגור את הנקודה, אמרנו שיש תשעה מקטעים מתוך ה-15 כרגע שמדוברים מהרלב"ד?
קריאה:
רק תשעה
שמעון סולומון:
תשעה זה מתוך ה-15 או שיש לך מספר אחר?
קריאה:
אני לא יודע לדבר על ה-15, אני יודע לדבר על התשעה
דניאל שוורץ:
מתוך ה-15 וכמובן גם השישה האחרים הם בתכנון מפורט, נכנסים לתהליך שכמובן לוקח טיפה זמן עד שאפשר לבוא עם הטרקטורים לשטח
דניאל שוורץ:
 מכיוון שזה תקציב שהוא חמש שנתי בסיכום בין המשרדים, אז כמובן שבמידה ובאמת יהיה מה לעשות, אז נתקצב אותם והם יצאו לביצוע
אלי בוקובזה:
שלום לכולם, אלי, סגן סמנכ"ל תפעול ואחזקה בנת"י
אלי בוקובזה:
 נמצאים איתנו פה ביחד מנהל מרחב יו"ש שאחראי מטעמנו על המרחב ונציג חטיבת הפיתוח
אלי בוקובזה:
 כמו שנאמר כאן על ידי משרד האוצר, יש תקצוב שיועד בתוכנית החומש הקרובה לטובת מרחב יו"ש הן בהיבט פרויקטי פיתוח שחברי יתייחס עוד מעט, והן בהיבט פרויקטי אחזקה
אלי בוקובזה:
 סך הכול אנחנו מדברים בחומש על 800 מיליון שקל שתוקצב לטובת אחזקה ביו"ש
אלי בוקובזה:
 כשאני אומר אחזקה זה לא אחזקה שוטפת שזה וקטור תקציבי נפרד שקורה במהלך השנים וימשיך ללוות אותנו גם בחומש הקרוב, אבל און-טופ על זה עוד כ-800 מיליון שקל
אלי בוקובזה:
 600 מתוכם מוקצבים לטובת תשתיות ועוד 200 לטובת תאורה
אלי בוקובזה:
 כרגע התוכנית נמצאת בשלבי גיבוש
אלי בוקובזה:
 בסיס המידע כבר קיים אצלנו
אלי בוקובזה:
 כרגע אנחנו נמצאים בדיונים גם עם גורמי יו"ש, גם מינהל אזרחי, גם משטרה כדי לגבש את הנקודות שיכנסו לתוך התוכנית
שמעון סולומון:
מה לוחות הזמנים?
אלי בוקובזה:
אני מעריך שבשבועות הקרובים התוכנית תסוכם באופן רשמי למול משרד התחבורה ואז נצא ליישום שלה
אלי בוקובזה:
 צריך לזכור שזה תוכנית חמש שנתית שנצטרך ליישם אותה בארבע וחצי שנים, כי כבר חצי שנה נגמרה מהשנה, אבל יכולת הביצוע קיימת
אלי בוקובזה:
 נוכל לממש אותה בתקופה הזאת
שמעון סולומון:
אנחנו נקיים מייד אחרי החזרה מפגרה דיון בנושא הזה כאן
שמעון סולומון:
 אני אשמח לדעת אחרי שיש את עבודת השטח בשבועות הקרובים, מה הם לוחות הזמנים
אבי דרוט:
אני רוצה רגע להסביר
אבי דרוט:
 לוחות הזמנים הם חמש שנים
אבי דרוט:
 יש לנו תקציב של כ-160 מיליון שקלים בשנה לבצע
אבי דרוט:
 זה תחזוקה שוטפת
אבי דרוט:
 זה לקחת כבישים ולהעלות את הסטנדרט שלהם, אז אני לא באמת צריך לתת תוכנית עבודה שנתית
אבי דרוט:
 זה לא רלוונטי
אבי דרוט:
 יש לי חמש שנים לבצע את כל הכסף וזה יבוצע
שמעון סולומון:
יפה מאוד שאתה אומר את זה
שמעון סולומון:
 אמרו את זה הרבה לפניך